CELEX: 52021DP0218
Language: el
Date: 2021-05-18 00:00:00
Title: Απόφαση του Ευρωπαϊκού Κοινοβουλίου της 18ης Μαΐου 2021 σχετικά με την πρόταση για τον διορισμό της προέδρου της Ευρωπαϊκής Αρχής Ασφαλίσεων και Επαγγελματικών Συντάξεων (EIOPA) (N9-0022/2021 — C9-0163/2021 — 2021/0901(NLE))

12.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/230
            
         
      P9_TA(2021)0218
      Διορισμός προέδρου της Ευρωπαϊκής Αρχής Ασφαλίσεων και Επαγγελματικών Συντάξεων — Υποψήφια: Petra Hielkema
      Απόφαση του Ευρωπαϊκού Κοινοβουλίου της 18ης Μαΐου 2021 σχετικά με την πρόταση για τον διορισμό της προέδρου της Ευρωπαϊκής Αρχής Ασφαλίσεων και Επαγγελματικών Συντάξεων (EIOPA) (N9-0022/2021 — C9-0163/2021 — 2021/0901(NLE))
      (Έγκριση)
      (2022/C 15/26)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατάλογο επικρατέστερων υποψηφίων που διαθέτουν τα κατάλληλα προσόντα για τη θέση του προέδρου της Ευρωπαϊκής Αρχής Ασφαλίσεων και Επαγγελματικών Συντάξεων της 22ας Μαρτίου 2021, ο οποίος καταρτίστηκε από το συμβούλιο εποπτών της,
               
            
                  —
               
               
                  έχοντας υπόψη την επιστολή του Συμβουλίου, της 6ης Μαΐου 2021, με την οποία προτείνεται η Petra Hielkema ως πρόεδρος της Ευρωπαϊκής Αρχής Ασφαλίσεων και Επαγγελματικών Συντάξεων (C9-0163/2021),
               
            
                  —
               
               
                  έχοντας υπόψη το άρθρο 48 παράγραφος 2 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (1),
               
            
                  —
               
               
                  έχοντας υπόψη το ψήφισμά του της 14ης Μαρτίου 2019 σχετικά με την ισορροπία των φύλων κατά τον διορισμό σε ενωσιακές θέσεις του οικονομικού και νομισματικού τομέα (2),
               
            
                  —
               
               
                  έχοντας υπόψη το ψήφισμά του της 16ης Ιανουαρίου 2020 σχετικά με τα θεσμικά όργανα και τους οργανισμούς της Οικονομικής και Νομισματικής Ένωσης: πρόληψη των συγκρούσεων συμφερόντων μετά την αποχώρηση από δημόσια υπηρεσία (3),
               
            
                  —
               
               
                  έχοντας υπόψη το άρθρο 131 του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Οικονομικής και Νομισματικής Πολιτικής (A9-0162/2021),
               
            
                  Α.
               
               
                  λαμβάνοντας υπόψη ότι η θητεία του προέδρου της Ευρωπαϊκής Αρχής Ασφαλίσεων και Επαγγελματικών Συντάξεων έληξε στις 28 Φεβρουαρίου 2021·
               
            
                  Β.
               
               
                  λαμβάνοντας υπόψη ότι, στις 6 Μαΐου 2021, το Συμβούλιο πρότεινε τον διορισμό της Petra Hielkema ως προέδρου της Ευρωπαϊκής Αρχής Ασφαλίσεων και Επαγγελματικών Συντάξεων για θητεία πέντε ετών, σύμφωνα με το άρθρο 48 παράγραφοι 2 και 3 του κανονισμού (ΕΕ) αριθ. 1094/2010·
               
            
                  Γ.
               
               
                  λαμβάνοντας υπόψη ότι, στις 10 Μαΐου 2021, η Επιτροπή Οικονομικής και Νομισματικής Πολιτικής διεξήγαγε ακρόαση με την Petra Hielkema, η οποία προέβη, στο πλαίσιο αυτό, σε εναρκτήρια δήλωση και εν συνεχεία απάντησε σε ερωτήσεις των μελών της επιτροπής·
               
            
               
                  1.
               
               
                  εγκρίνει τον διορισμό της Petra Hielkema ως προέδρου της Ευρωπαϊκής Αρχής Ασφαλίσεων και Επαγγελματικών Συντάξεων·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Αρχή Κινητών Αξιών και Αγορών και στις κυβερνήσεις των κρατών μελών.
               
            
         (1)  ΕΕ L 331 της 15.12.2010, σ. 48.
      
         (2)  ΕΕ C 23 της 21.1.2021, σ. 105.
      
         (3)  Κείμενα που εγκρίθηκαν, P9_TA(2020)0017.